செய்தார். வரம்புக்குட்பட்ட முடியாட்சி முறையே சிறந்தது என்றும் வால்டேர் கூறினார். பிரஞ்சுப்புரட்சியின் ‘ பைபிள் ’ என்றழைக்கப்பட்ட ‘ சமூக ஒப்பந்தம் ’ என்ற புகழ்மிக்க நூலின் ஆசிரியர் ரூசோ. ரூசோ அரசின் உண்மையான இறைமையதிகாரம் மக்களிடமே பொதிந்துள்ளது என்று ரூசோ கூறினார். “ மனிதன் சுதந்திரமாகப் பிறக்கிறான் ஆனால் பின்னர் சங்கிலிகளால் பிணைக்கப்பட்டு விடுகிறான் ” என்ற அவரது புகழ்மிக்க வாசகம் மக்களிடையே புரட்சியுணர்வைத் தூண்டியது. தீதரோ , டி ஆலம்பர்ட் ஆகியோர் ' என் சைக்ளோபீடியா ’ அல்லது கலைக் களஞ்சியத்தை வெளியிட்டனர்.